# Cyngor doeth ar gyfer negeseuon e-bost hygyrch

**Rhowch deitl cryno i'r e-bost**

Mae angen i destun teitl yr e-bost adlewyrchu cynnwys yr e-bost.

**Ychwanegu strwythur pennawd**

Defnyddiwch benawdau clir, wedi'u fformatio sydd wedi'u codio'n rhaglennol (h.y., steil pennawd wedi’i gynnwys) i helpu defnyddwyr darllenwyr sgrin i symud yn gyflym drwy gynnwys yr e-bost i gael mynediad at yr hyn sydd bwysicaf iddynt. Am fanylion pellach, edrychwch ar: <https://support.microsoft.com/en-us/office/outlook-use-built-in-headings-styles-and-lists-6e1396e7-e0d0-4b7b-b3ad-9f46cb115c87>.

**Defnyddio cymhareb cyferbyniad lliw da**

Gwnewch yn siŵr bod cymhareb cyferbyniad lliw da rhwng y blaendir a'r cefndir ar gynnwys testunol, lluniau a graffeg (chwiliwch am ddadansoddwr cyferbyniad lliw ar-lein i wirio hyn).

**Defnyddio ffontiau a fformatau darllenadwy**

Bydd arddangos cynnwys glân a thaclus yn hwyluso darllenadwyedd. Defnyddiwch Arial neu ffontiau plaen, sans serif eraill. Ceisiwch osgoi defnyddio prif lythrennau, llythrennau italig neu danlinellu (y dylid eu cadw ar gyfer dolenni). Torrwch y testun yn baragraffau byrion a chynnwys bylchau dwbl rhwng paragraffau. Defnyddiwch fylchau “diofyn” rhwng geiriau. Rhaid alinio testun i'r chwith yn lle canoli neu unioni i gynorthwyo defnyddwyr chwyddwyr sgrin.

**Osgoi tablau ar gyfer y cynllun**

Gall tablau fod yn ddryslyd i ddefnyddwyr darllenwyr sgrin. Mae angen i gynnwys ddilyn trefn ddarllen resymegol a bod yn ymatebol i gael mynediad ato ar ddyfeisiau symudol.

**Ychwanegu testun amgen ar gyfer lluniau**

Dylech ddarparu disgrifiad testun amgen ystyrlon (testun amgen) ar gyfer lluniau wedi'u mewnosod i ddisgrifio eu pwrpas. Dylai lluniau addurniadol fod â thestun amgen gwag fel bod darllenwyr sgrin yn gallu eu hanwybyddu.

**Defnyddio testun cyswllt ystyrlon**

Gwnewch yn siŵr bod testun y ddolen yn gryno ac yn disgrifio cynnwys targed y ddolen. Osgowch destun dolen annelwig fel ‘cliciwch yma’. Darparwch wybodaeth berthnasol am gyrchfan y ddolen.

Mae cyngor doeth pellach ar gyfer gwybodaeth ddigidol hygyrch, ffurflenni ar-lein a gwybodaeth wedi’i hargraffu ar gael o’r adran adnoddau gwybodaeth, iechyd a gofal hygyrch ar wefan yr RNIB yn [at link to resources page]